stanford-oval/wikipedia huggingface dataset:
Poliisipäällikkö Mannion
Rooleissa

| 0 | 1 | 2 |
| --- | --- | --- |
|  Craig T. Nelson  | … |  poliisipäällikkö Jack Mannion   |
|  Lynne Thigpen  | … |  Ella Mae Farmer (2000–2003)   |
|  Roger Aaron Brown  | … |  apulaispoliisipäällikkö Joe Noland   |
|  Sean Patrick Thomas  | … |  etsivä Temple Page   |
|  Elizabeth Marvel  | … |  konstaapeli Nancy Parras   |
|  Jonathan LaPaglia  | … |  etsivä Kevin Debreno   |
|  Justin Theroux  | … |  Nick Pierce (2000–2002)   |
|  Jayne Brook  | … |  varapormestari Mary Ann Mitchell (2000–2001)   |
|  David O’Hara  | … |  etsivä Danny McGregor (2000–2001)   |
|  John Amos  | … |  pormestari Ethan Baker (2000–2001)   |
|  Wayne Duvall  | … |  komisario Phil Brander   |
Aiheesta muualla

Poliisipäällikkö Mannion Internet Movie Databasessa (englanniksi)
Portugali kesäolympialaisissa 1936

| Sija |      |      |      | Yhteensä |
| --- | --- | --- | --- | --- |
| 30. | 0 | 0 | 1 | 1 |
Portugali osallistui Berliinin kesäolympialaisiin 1936 19 urheilijan joukkueella. Maan ainoan olympiamitalin näissä kisoissa saavuttivat Domingos de Sousa Coutinho, José Beltrão ja Luís Mena e Silva, jotka voittivat pronssia esteratsastuksen joukkuekilpailussa. Kisojen mitalitilastossa Portugali sijoittui jaetulle 30. sijalle.
Mitalistit > Pronssia

Domingos de Sousa Coutinho, José Beltrão ja Luís Mena e Silva — Ratsatus, esteratsastuksen joukkuekilpailu
Posintra

| Posintra |
| --- | --- |
Toimitusjohtaja:  Fredrik Pressler 
Kotipaikka:  Porvoo, Suomi
Toiminta-alue:  Itä-Uusimaa
Infobox OKNimi-testi OK: 
Posintran toimisto Porvoossa
Posintra Oy on Itä-Uudellamaalla toimiva kehitysyhtiö, jonka tehtävä on tukea alueen elinkeinoelämän kilpailukykyä. Yhtiö on perustettu vuonna 1998. Perustajien joukossa on paitsi Porvoon kaupunki ja Askolan kunta, myös alueen pankkeja, vakuutusyhtiöitä sekä alueella toimivia yrityksiä ja yrittäjäjärjestöjä. Vuonna 2012 kuntaomistajiksi tulivat myös Loviisan kaupunki, Myrskylä ja Lapinjärvi. .
Yritys tarjoaa maksuttomia neuvontapalveluja yrittäjille ja yrittäjiksi aikoville ja tukee alueen kehitystä monipuolisin kehityshankkein esimerkiksi kestävän kehityksen ja liiketoiminnan, yritysten tulevaisuuskyvykkyyden, matkailun ja työllisyyden saralla. Alueen kuntien elinkeinopolitiikan mukaisesti Posintra tukee alueellisia kärkialoja.
Omistajat

Posintran omistajat ovat:
Kunnat ja kuntayhtymät: Askola, Lapinjärvi, Loviisa, Myrskylä, Porvoo ja Uudenmaan liitto.
Teollisuus: Borealis Polymers, EM Group, Ensto, Fimet, Neste, Viessman Refridgeration Systems Oy, Suomen Selluvilla-Eriste
Pankit ja vakuutusyhtiöt: Aktia Pankki, Eläkevakuutusyhtiö Veritas, Itä-Uudenmaan Osuuspankki, Keskinäinen Vakuutusyhtiö Fennia, LähiTapiola Uusimaa Keskinäinen Vakuutusyhtiö, Nordea Bank Ab Suomen sivuliike ja Sampo
Yrittäjäyhdistykset: Askolan Yrittäjät ry, Porvoon Yrittäjät ry ja Vanhan Porvoon kauppiasyhdistys r.y
Galleria Rahling Ky, Osuuskauppa Varuboden – Osla Handelslag, Porvoon Realisointipörssi Oy, Porvoon Yrityslaskenta Oy ja Vuoristo-yhtiöt Oy
Aiheesta muualla

Yrityksen sivusto
Poziția copilului

| Poziția copilului |
| --- | --- |

Ohjaaja:  Călin Peter Netzer
Käsikirjoittaja:   Răzvan Rădulescu  Călin Peter Netzer 
Tuottaja:  Ada Solomon
Kuvaaja:  Andrei Butica
Leikkaaja:  Dana Bunescu
Pääosat:  Vlad Ivanov
Valmistustiedot
Valmistusmaa:  Romania
Tuotantoyhtiö:   Hai-Hui Entertainment  Parada Film 
Levittäjä:  Teodora Film Cirko Film
Ensi-ilta:  2013
Kesto:  112 min
Alkuperäiskieli:  romania
Aiheesta muualla
IMDb 
AllMovie
Infobox OKNimi-testi OK: 
Poziția copilului ('Lapsen poseeraus') on vuonna 2013 julkaistu romanialaisen Călin Peter Netzerin ohjaama draamaelokuva. Se sai vuoden 2013 Berliinin elokuvajuhlien pääpalkinnon Kultaisen karhun. Elokuva kertoo hallitsevan äidin ja tämän aikuisen pojan suhteesta. Se tutkii mahdollisia haitallisia vaikutuksia, joita vanhemmilla voi olla lapsiinsa. Samalla se perehtyy romanialaisen yläluokan elämään ja korruptioon.
Pure!

Pure! oli Extreme Duudsonit -teemainen energiajuoma. Kofeiini- ja tauriinipitoinen
Pure!-energiajuoma tuli markkinoille maaliskuussa 2007. Pure! pakattiin 0,33L kiertotölkkiin, ja sen valmisti seinäjokelainen Mallaskosken panimo. Juoman valmistus on sittemmin lopetettu.
Aiheesta muualla

Viralliset sivut (Arkistoitu – Internet Archive)
Pure! Extreme Duudsoneiden sivuilla (Arkistoitu – Internet Archive)
Mallaskoski
PyPanel

PyPanel on Pythonilla ja C:llä ohjelmoitu paneeli ja tehtäväpalkki, jonka erityisominaisuuksia ovat nopeus ja keveys. Se on GPL v2 lisensoitu.
PyPanel on tehty GNU/Linux-käyttöjärjestelmille. Sen saa toimimaan mutkattomasti minkä tahansa ikkunanhallintaohjelman kanssa. Usein sitä käytetään GNOMEssa ja Openboxissa.
Aiheesta muualla

PyPanelin sivut
Posidoniaceae

| Posidoniaceae |
| --- | --- |
 Vedenalaista Posidonia oceanica -niittyä
Tieteellinen luokittelu
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Yläluokka::  Euphyllophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Ylälahko::  Yksisirkkaiset Liliopsida
Lahko::  Alismatales
Heimo::  Posidoniaceae  Lotsy
 Posidoniaceae-heimon levinneisyys
Katso myös
   Posidoniaceae Wikispeciesissä   Posidoniaceae Commonsissa 
Infobox OKNimi-testi OK: 
Posidoniaceae on kasviheimo, jonka ainoa suku on Posidonia. Siinä on yhdeksän lajia, ja ne kasvavat merivedessä Välimerellä ja Australian eteläpuolella. Kasvit ovat meriheiniä, jotka on helppo tunnistaa kuituisista lehtien jäänteistä, joita on pitkin vaakajuurakkoa, ja haarovasta terttumaisesta kukinnosta.
Morfologiaa ja anatomiaa

Heimon kasvien kasvutapa on varsijatkoinen (monopodiaalinen). Lehtitupista jää jäljelle runsaasti ligniinittömiä kuitujuosteita. Kukinto on haarainen, ja haaroissa on suojuslehtiä. Kukat ovat perättömiä ja kukintohaarat ovat tähkämäisiä. Kukat ovat tavallisesti kaksineuvoisia ja suojuksellisia; suojuslehdet ovat johtojänteettömiä. Heteitä on kolme, ja niiden ponnen teekat ovat enemmän tai vähemmän erillisiä, karisevia, ja niiden välinen lokeroside (konnektiivi) on leveä ja kilpimäinen. Siitepölyhiukkaset ovat sileitä ja hiukkasen seinämästä puuttuu eksiini-kerros. Emilehtiä on yksi, eikä vartaloa ole. Luotti on rakenteeltaan monimutkainen. Siemenaihe on varreton ja luokkimaisesti taipunut (kampylotrooppinen). Siinä on yhtyneiden kalvojen (integumenttien) muodostama lisäke mikropyleä eli siitereikää vastapäätä. Ulkointegumentti on noin kuuden solukerroksen paksuinen, sisempi noin neljän. Siemenaiheen laitasolukossa on noin kymmenen tai enemmän solukerrosta. Hedelmä on mehevä tuppilo, jonka ympärillä on pysyvänä säilynyt konnektiivi. Taimessa on sirkkajuuri, jossa on muutama juurikarva, tai sirkkajuuri puuttuu. Kromosomiluku on n = 10.
Lajit

Posidonia angustifolia
Posidonia australis
Posidonia coriacea
Posidonia denhartogii
Posidonia kirkmanii
Posidonia oceanica
Posidonia ostenfeldii
Posidonia robertsoniae
Posidonia sinuosa
Välimeressä kasvavan lajin Posidonia oceanica kloonit voivat olla jopa 15 km leveitä ja iältään kymmeniä tuhansia vuosia.
Keltavahvero

| Keltavahvero |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Lahko::  Cantharellales
Heimo::  Hydnaceae
Suku::  Vahverot Cantharellus
Laji::  cibarius
Kaksiosainen nimi
 Cantharellus cibarius  Fr. 
Katso myös
   Keltavahvero Wikispeciesissä   Keltavahvero Commonsissa 
Infobox OKNimi-testi OK: 
Keltavahvero eli kantarelli (Cantharellus cibarius) on Hydnaceae-heimoon kuuluva ruokasieni. Sen itiöemä on yleensä kauttaaltaan keltainen, ja itiölava koostuu helttamaisista poimuista. Keltavahvero on juurisieni, joka elää symbioosissa useiden puulajien kanssa. Sitä tavataan Euroopassa, Kiinassa ja Japanissa. Maailmalla on myös useita muita keltaisia vahverolajeja, jotka on usein sekoitettu keltavahveroon. Yhdessä ne ovat kaupallisesti merkittäviä ruokasieniä ympäri maailmaa.
Keltavahveroa on kutsuttu vanhoissa sieniopaskirjoissa ruskosieneksi. Murteellisia nimityksiä ovat keltasieni ja keltakripa.
Koko ja ulkonäkö

Keltavahvero on väriltään munankeltainen, vanhemmiten haalistuva. Sen lakki on melko pieni, noin 4–8 cm leveä, harvoin yli 10 cm leveä. Lakin tasainen pinta on kuiva ja aaltoileva. Jalka on alaosasta usein vaaleampi. Helttamaiset poimut ovat paksut, johteiset ja haaraiset. Malto on paksua, lähes valkoista ja miellyttävän tuoksuista. Maku on raakana aavistuksen verran kirpeä, mutta kirpeys katoaa täysin kypsennettäessä. Itiöpöly on vaalean kellertävää. Keltavahvero voi olla myös täysin valkoinen, mikä johtuu keltaisten pigmenttien eli karotenoidien puuttumisesta.
Koko ja ulkonäkö > Samankaltaiset lajit

| --- | --- |
Keltavahvero: Keltavahveroita
Keltavahveron lakin alapinnan poimuja: Valevahvero
Eri puolilla maailmaa kasvaa useita vahverolajeja, jotka muistuttavat keltavahveroa. Kalvasvahvero (Cantharellus pallens) on yleensä keltavahveroa rotevampi ja päältä kalpeampi, ja itiölava on reunoilta kirkkaamman värinen. Kalvasvahvero on Euroopassa eteläisempi laji kuin keltavahvero, mutta sitä esiintyy harvinaisena myös Etelä- ja Lounais-Suomen jalopuulehdoissa. Esimerkiksi Ruotsissa esiintyy lisäksi vahverolajeja Cantharellus amethysteus ja Cantharellus friesii.
Keltavahveron voi sekoittaa myös vahveroihin kuulumattomiin lajeihin, kuten niittyvahakkaaseen (Cuphophyllus pratensis), joka on hyvä ruokasieni, ja valevahveroon (Hygrophoropsis aurantiaca), joka on melko huono ruokasieni. Valevahveron ja keltavahveron erottaa helposti, sillä valevahvero on pienempi ja hennompi, sen väri on oranssinkeltainen ja malto on ohutta. Valevahveron lakissa on tiheät heltat eikä poimuja kuten keltavahverolla. Lisäksi valevahvero kasvaa usein lahopuulla ja hakkuualueiden kannoilla, toisin kuin keltavahvero. Omphalotus illudens on myrkkysieni, johon keltavahveron voi sekoittaa. Sitä ei esiinny Suomessa.
Esiintyminen > Levinneisyys ja isäntälajit

Keltavahveroa tavataan Euroopassa ja Aasiassa. Sen pääasiallista levinneisyysaluetta ovat Euroopan pohjois- ja keskiosat. Keltavahvero puuttuu alueilta, joilla vallitsee välimerenilmasto. Keltavahvero kasvaa yleisenä Etelä- ja Keski-Suomessa, Pohjois-Suomessa se on harvinainen. Esiintymiä on kuitenkin löydetty Tunturi-Lapistakin.
Käsitykset keltavahveron lajirajoista ovat muuttuneet merkittävästi molekyylitutkimusten myötä. Myös Pohjois-Amerikassa ja Keski-Afrikassa kasvaa sieniä, joita on aiemmin pidetty keltavahveroina. Pelkästään Yhdysvaltojen ”keltavahverot” edustavat arviolta 15 eri lajia, joista yksikään ei ole sama kuin eurooppalainen keltavahvero. DNA-tutkimusten perusteella varsinaista keltavahveroa esiintyy Euroopan lisäksi Koillis-Kiinassa ja Japanin Hokkaidōssa. Kiinassa ja Japanissa esiintyy myös muita keltaisia vahverolajeja, jotka on aiemmin sekoitettu keltavahveroon.
Keltavahvero on Suomessa yleensä koivun juurisieni. Lisäksi se voi kasvaa ainakin männyn, kuusen, tammen ja pyökin juurisienenä.
Esiintyminen > Kasvupaikka ja -aika

Suomessa keltavahveron tyypillisimpiä kasvuympäristöjä ovat erilaiset koivuvaltaiset metsät, mutta toisinaan myös mäntykankaat ja lehdot. Kiinassa lajia tavataan mänty-tammimetsissä. Yleisiä kasvupaikkoja ovat polkujen varret ja muut kovaksi painautuneet, karikkeiset ja valoisat maastonkohdat. Keltavahverot kasvavat yleensä ryhmissä, vuodesta toiseen samoissa paikoissa. Suomessa keltavahveroa tavataan luonnossa jo kesäkuusta lähtien. Yleisin se on heinä-lokakuussa.
Käyttö ravinnoksi

Keltavahvero on yksi parhaista ruokasienistä, ja se on parhaimmillaan sellaisenaan paistettuna. Siinä on myös harvoin toukkia. Keltavahveron lähisukulaiset suppilovahvero, kosteikkovahvero ja mustatorvisieni ovat myös arvostettuja ruokasieniä. Keltavahvero on paras säilöä pakastamalla. Siihen voi pakastettaessa tulla kitkeryyttä, joka ei kuitenkaan ole vaarallista. Ne kannattaa kuumentaa omassa liemessään ennen pakastusta. Sitä voidaan myös säilöä kuivaamalla. Keltavahveroa kannattaa kuitenkin käyttää mahdollisimman paljon tuoreena, koska sekä pakastettuna että kuivattuna se muuttuu hieman sitkeämmäksi. Niistä voi tehdä myös maustesieniä. Keltavahveroa on opittu etsimään Suomessa myös sienikoiran avulla.
Keltavahvero ja muut samankaltaiset lajit ovat kaupallisesti merkittäviä sieniä eri puolilla maailmaa, ja niitä myydään vuosittain arviolta yli miljardin dollarin edestä. Lajeja on kuitenkin useita, ja sieniä myydään maailmalla usein väärillä nimillä. Suomessa keltavahveroa myydään vuosittain 7 000 – 8 000 kiloa eli huomattavasti vähemmän kuin rouskuja ja tatteja. Suurin osa poimituista kantarelleista meneekin poimijan omaan käyttöön.
Keskimäärin 25 % sienten kuivapainosta on proteiinia, mikä on huomattavasti enemmän kuin useimmissa kasviksissa, mutta vähemmän kuin palkokasveissa.[lähde? ] Oheisessa taulukossa on vertailtu keltavahveron ja herkkutatin ravintoainepitoisuuksia porkkanan ja herneen arvoihin. Muiden sienten tavoin keltavahverossa on B- ja C-vitamiineja, mutta kantarellissa on lisäksi A-vitamiinin esiastetta karoteenia. Tuoreen kantarellin D-vitamiinipitoisuus on melko huomattava 5,8 µg/100 g, kun päivittäinen saantisuositus on Suomessa vähintään 7,5 mikrogrammaa. Keltavahverossa on myös runsaasti kuituja, tuoreessa sienessä 3,2 g/100 g.
|   | Keltavahvero (tuore) | Keltavahvero (paistettu rasvassa) | Herkkutatti (tuore) | Porkkana | Herne |
| --- | --- | --- | --- | --- | --- |
| Energiaa | 111 kJ / 26 kcal | 388 kJ / 93 kcal | 126 kJ / 30 kcal | 137 kJ / 33 kcal | 315 kJ / 75 kcal |
| Proteiineja | 2,0 g | 2,4 g | 3,1 g | 0,6 g | 5,6 g |
| Rasvaa | 0,7 g | 7,6 g | 0,2 g | 0,2 g | 0,8 g |
| Hiilihydraatteja | 1,5 g | 1,9 g | 2,4 g | 5,6 g | 9,5 g |
| Karotenoideja | 1,3294 mg | 1,6334 mg | 0 mg | 11,3261 mg | 2,1348 mg |
| A-vitamiinia | 0,1103 mg | 0,1480 mg | 0 mg | 0,7741 mg | 0,0311 mg |
| B1-vitamiinia | 0,04 mg | 0,04 mg | 0,14 mg | 0,07 mg | 0,25 mg |
| B2-vitamiinia | 0,12 mg | 0,12 mg | 0,35 mg | 0,07 mg | 0,05 mg |
| C-vitamiinia | 0,2 mg | 0,2 mg | 0,2 mg | 6,5 mg | 20,0 mg |
| Seleeniä | 18,0 μg | 22,0 μg | 11,0 μg | 0,2 μg | 0,6 μg |
| Kaliumia | 450,0 mg | 551,8 mg | 270,0 mg | 390,0 mg | 370,0 mg |
Keltavahvero kulttuurissa

Keltavahvero on Huittisten nimikkosieni.
Aiheesta muualla

Wikikirjaston Sienikirjassa on  aihe:
Keltavahvero eli kantarelli – Ruokavirasto
Laji.fi: keltavahvero (Cantharellus cibarius)
Keltavahvero (Cantharellus cibarius) Luontoportti
Luonnonvarakeskus (Luke): Metsiemme marjat ja sienet (Arkistoitu – Internet Archive)
Suomalaiset kauppasienet
haaparousku
kalvashaaparousku
haavanpunikkitatti
herkkutatti
isohapero
kangasrousku
kangastatti
karvarousku
kantarelli
kartiohuhtasieni
koivunpunikkitatti
korvasieni
kosteikkovahvero
kuusenleppärousku
lampaankääpä
mustatorvisieni
männynherkkutatti
männynpunikkitatti
männynleppärousku
suppilovahvero
tammenherkkutatti
rusko- ja vaaleaorakas
siitake
tryffelit
Sienikori täynnä kantarelleja.
Vasikanlihaa kantarelli-kermakastikkeessa.
Wikikirjasto
Põhjamaade Hirm

Põhjamaade Hirm on virolainen räp-artisti. Hän voitti vuonna 2005 MC-Battle-kilpailun. Hän räppää viroksi.
13. lokakuuta

13. lokakuuta on gregoriaanisen kalenterin mukaan vuoden 286. päivä (287. päivä karkausvuonna). Vuodesta on jäljellä 79 päivää.
Nimipäivät

suomalainen kalenteri: Taina, Tanja, Taija
suomenruotsalainen kalenteri: Tanja, Ebbe, Ebba
ortodoksinen kalenteri: Viljo, Armi
pohjoissaamenkielinen kalenteri: Ibbá
vanhemmissa kalentereissa: Angelus, Gangolf, Haqwinus, Teofilus, Teppo, Theophilus
Juhlapäiviä

Rooman valtakunta: Fontukselle omistettu juhla. Fontus (tai Fons) oli lähteiden ja kaivojen jumala.
Kansallinen epäonnistumisen päivä Suomessa.
Suomalaisen oluen päivä.
| 0 | 1 | 2 |
| --- | --- | --- |
|  |   Lyhyt tiivistelmä päivästä 13. lokakuuta: |  |
:   Jussi Linnamo 54 – Rooman keisari Claudius kuoli, mahdollisesti vaimonsa Julia Agrippinan myrkyttämänä.  1924 – Taloustieteilijä, virkamies ja ministeri Jussi Linnamo syntyi.  1925 – Yhdistyneen kuningaskunnan ensimmäinen naispääministeri Margaret Thatcher syntyi.  1943 – Toinen maailmansota: Italian uusi hallitus siirtyi liittoutuneiden puolelle ja julisti sodan Saksalle.  1972 – Andien lento-onnettomuus: Rugby-joukkuetta kuljettanut matkustajalentokone syöksyi maahan Andien vuoristossa lähellä Argentiinan ja Chilen rajaa. Onnettomuudesta säilyi hengissä 16 ihmistä, jotka löydettiin 72 päivän kuluttua.  1982 – Australialainen uimari Ian Thorpe syntyi.  
Katso myös: kalenteri ~ 12. lokakuuta, 14. lokakuuta
Popkult

| Popkult |
| --- | --- |

Kestoaika:  30 minuuttia
Pääosissa:  Hinni Aarninsalo Silvia Modig Vakiovieraat Paulina Ahokas Jessi Frey Jarkko Hentula Kimi Kärki Paleface
Alkuperämaa:   Suomi
Verkko:  Yle Teema
Esitetty:  4. kesäkuuta 2008 – 27. kesäkuuta 2011
Tuotantokausia:  4
Jaksoja:  72
Tuotanto
Tuotantoyhtiö(t):  Yle
Aiheesta muualla
IMDb 
Popkult oli Yle Teeman populaarikulttuuria ja sen ilmiöiden taustoja pohtiva 30-minuuttinen keskusteluohjelma. Popkult alkoi kesäkuussa 2008, alussa juontajana oli Hinni Aarninsalo ja myöhemmin Silvia Modig. Sarja päättyi vuonna 2011, jolloin esitettiin edellisenä vuonna kuvatut, mutta esittämättä jääneet jaksot.
Ohjelman keskeisenä väitteenä oli, että populaarikulttuuri on länsimaissa merkittävämpi arvovaikuttaja kuin kirkko, journalismi tai poliitikot. Esimerkiksi televisiosarja 24:n vuosina 2001–2005 lähetettyjen jaksojen "Yhdysvaltain ensimmäisen mustan presidentin" David Palmerin roolin on arvioitu ratkaisseen Barack Obaman valinnan Yhdysvaltain presidentiksi vuonna 2008.kenen mukaan?
Popkultin vakiovieraita olivat promoottori Hanna Backända, kansalainen Rosa Meriläinen, muusikko Karri Miettinen alias Paleface ja käsikirjoittaja Kaisa Pylkkänen.
Popkultissa on käsitelty muun muassa kriitikkoja, vartaloa, parisuhdetta, viinaa, politiikkaa ja lapsia, joihin kaikkiin populaarikulttuurilla on iso vaikutus. Vieraina ovat käyneet Elina Knihtilä, Madventuresin juontajat, Ismo Alanko, André Wickström, Kauko Röyhkä, Chisu, Jouni Hynynen, Joey DeMaio, Miitta Sorvali, Mariko Pajalahti, Antti Hyyrynen, Heli Sutela, Paula Noronen, Läjä Äijälä, Ilkka Alanko, Jarkko Martikainen, Aija Puurtinen, Mikko Leppilampi, Wallu Valpio, Wilma Schlizewski, Jani Toivola ja Marco Bjurström.
Popkultin tuotti Yleisradion Yle Viihde. Työryhmään kuuluivat Pia Asikainen, Tulikukka de Fresnes, Olli Laine, Minna Lindroos, Markku Mastomäki, Silvia Modig, Sari Niemi, Jaakko Siiskonen, Nuutti Takkinen, Päivi Valtanen, Laura Vähähyyppä ja Lauri Ylitalo.
Jaksot > Ensimmäinen tuotantokausi

| Jakso | Aihe | Vieraat | Ensiesitys |
| --- | --- | --- | --- |
| 1. | Väkivalta | Jessi Frey Karri Miettinen Jarkko Hentula | 4. kesäkuuta 2008 |
| 2. | Rappio | Matthau Mikojan Vappu Rossi Paleface | 11. kesäkuuta 2008 |
| 3. | Hulluus | Sofi Oksanen Olavi Uusivirta Kimi Kärki | 18. kesäkuuta 2008 |
| 4. | Seksi | Riku Korhonen Annamari Vänskä Jarkko Hentula | 25. kesäkuuta 2008 |
| 5. | Kuolema | Kaarle Viikate Jyrki Nissinen Miina Supinen | 2. heinäkuuta 2008 |
| 6. | Sankarit | Mikko Nousiainen Annamari Vänskä Janne Mäkelä | 9. heinäkuuta 2008 |
| 7. | Jumala | Jippu Perttu Häkkinen Kimi Kärki | 16. heinäkuuta 2008 |
| 8. | Sci-fi | Esko Valtaoja A. W. Yrjänä Jessi Frey | 23. heinäkuuta 2008 |
| 9. | Perhe | Jonne Aaron Paleface Annamari Vänskä | 30. heinäkuuta 2008 |
| 10. | Sota | Paulina Ahokas Jarkko Hentula Paleface | 6. elokuuta 2008 |
| 11. | Rakkaus | Herra Ylppö Vappu Rossi Jarkko Hentula | 13. elokuuta 2008 |
| 12. | Salaliitot | Iso H Jessi Frey Kimi Kärki | 20. elokuuta 2008 |
| 13. | Vapaus | Reino Nordin Paulina Ahokas Jessi Frey | 27. elokuuta 2008 |
| 14. | 666 | Kimi Kärki Chrzu Aiju Salminen Albert Witchfinder | 3. syyskuuta 2008 |
| 15. | Rikos | Maria Järvenhelmi Dome Karukoski Janne Mäkelä | 10. syyskuuta 2008 |
| 16. | Huumeet | Jon Sundell Mikko Salasuo | 17. syyskuuta 2008 |
| 17. | Kapina | Paleface Paulina Ahokas MC Raaka Pee | 24. syyskuuta 2008 |
| 18. | Hlbt | Kristiina Puukko Jarkko Hentula | 1. lokakuuta 2008 |
| 19. | Urheilu | - | 8. lokakuuta 2008 |
| 20. | Nainen | Kauko Röyhkä Paulina Ahokas | 15. lokakuuta 2008 |
| 21. | Mies | Mikko Kouki Jessi Frey | 22. lokakuuta 2008 |
| 22. | Kauhu | Jarkko Hentula Kimi Kärki | 29. lokakuuta 2008 |
| 23. | Porno | Mika Erkkilä Jessi Frey | 5. marraskuuta 2008 |
| 24. | Nuoruus | Katja Ståhl Jarkko Hentula | 12. marraskuuta 2008 |
| 25. | Viha | Taija Holm Paleface | 19. marraskuuta 2008 |
| 26. | Rikkaus | - | 26. marraskuuta 2008 |
| 27. | Ulkopuolisuus | Paulina Ahokas Tuomari Nurmio | 3. joulukuuta 2008 |
| 28. | Venäjä | Erkki Seppänen Anna Laine | 10. joulukuuta 2008 |
| 29. | USA | Timo T. A. Mikkonen Petteri Ahomaa | 17. joulukuuta 2008 |
Jaksot > Toinen tuotantokausi

| Jakso | Aihe | Vieraat | Ensiesitys |
| --- | --- | --- | --- |
| 1. | Paskaa vai timanttia? | Mariko Kie von Hertzen Stefan Wallin Paulina Ahokas Wallu Valpio | 4. helmikuuta 2009 |
| 2. | Politiikka | Anna Perho Ruben Stiller | 11. helmikuuta 2009 |
| 3. | Versiointia vai varastamista? | Arkko Hentula Kaisa Pylkkänen | 18. helmikuuta 2009 |
| 4. | Hunoa seksiä | Elina Pirinen Dome Karukoski | 25. helmikuuta 2009 |
| 5. | Poliisi | Antti Reini | 4. maaliskuuta 2009 |
| 6. | Julkkikset | Wallu Valpio Mariko Pajalahti | 11. maaliskuuta 2009 |
| 7. | Sensuuri | Marika Makaroff | 18. maaliskuuta 2009 |
| 8. | Identiteetti | Jani Toivola Wilma Schlizewski | 25. maaliskuuta 2009 |
| 9. | Auto | Jussi Halli Karri Miettinen | 1. huhtikuuta 2009 |
| 10 | Eläimet | Kiti Kokkonen Mikko Silvennoinen | 8. huhtikuuta 2009 |
| 11 | Lama | Wilma Schlizewski | 15. huhtikuuta 2009 |
| 12 | Televisio | Liisa Akimof | 22. huhtikuuta 2009 |
| 13 | Suomi | Ismo Alanko Paulina Ahokas | 29. huhtikuuta 2009 |
| 14 | Viina | Antti Hyyrynen Paulina Ahokas | 7. lokakuuta 2009 |
| 15 | Parisuhde | Minttu Hapuli Jarkko Hentula | 14. lokakuuta 2009 |
| 16 | Huumori | Elias Koskimies Heli Sutela | 21. lokakuuta 2009 |
| 17 | Onni | Marco Bjurström Wallu Valpio | 28. lokakuuta 2009 |
| 18 | Vartalo | Wilma Schlizewski Heli Roiha | 4. marraskuuta 2009 |
| 19 | Lyriikat | Antti Isokangas Paleface | 11. marraskuuta 2009 |
| 20 | Kriitikot | Ilkka Mattila Jarkko Hentula | 18. marraskuuta 2009 |
| 21 | DIY | Läjä Äijälä Timo Vuorensola Tommi Forsström Laura Heija | 25. marraskuuta 2009 |
| 22 | Lapset | Paula Noronen Jarkko Hentula | 2. joulukuuta 2009 |
| 23 | Joulu | Miitta Sorvali Lotta Backlund Otto Talvio | 9. joulukuuta 2009 |
Jaksot > Kolmas tuotantokausi

Syksyn 2010 jaksot näytettiin 13. lokakuuta – 10. marraskuuta. Jaksoissa muun muassa öykkäröivät Duudsonit, jotka pohtivat Marja Hintikan kanssa sikailijoiden ja narsistien viehätystä populaarikulttuurissa. Toisessa jaksossa Rakel Liekki ja Paleface yrittivät ymmärtää Kalervo Palsaa ja rakkauden pimeitä puolia.
| Jakso | Aihe | Vieraat | Ensiesitys |
| --- | --- | --- | --- |
| 1. | Populaarikulttuuri | Laura Haapala Raimo Pesonen | 15. helmikuuta 2010 |
| 2. | Riippuvuudet | Kaisa Pylkkänen Jarkko Hentula | 22. helmikuuta 2010 |
| 3. | Palkinnot | Hanna Backända | 1. maaliskuuta 2010 |
| 4. | Kohu | - | 8. maaliskuuta 2010 |
| 5. | Juntit | Vesku Jokinen | 15. maaliskuuta 2010 |
| 6. | Ideat | Pertti Jarla Kaisa Pylkkänen | 22. maaliskuuta 2010 |
| 7. | Vaikuttaminen | - | 29. maaliskuuta 2010 |
| 8. | Mainokset | Pete Veijalainen Laura Haapala | 5. huhtikuuta 2010 |
| 9. | Kriisi | Vallu Valpio Hanna Backända | 12. huhtikuuta 2010 |
| 10. | Tulevaisuus | - | 19. huhtikuuta 2010 |
| 11. | Öykkäröinti ja sikailu | - | 13. lokakuuta 2010 |
| 12. | Rakkauden pimeä puoli | - | 20. lokakuuta 2010 |
| 13. | Sopivaa vai sopimatonta? | - | 27. lokakuuta 2010 |
| 14. | Palvonta | - | 3. marraskuuta 2010 |
| 15. | Ruoka | - | 10. marraskuuta 2010 |